**APSTIPRINĀTA**

Priekuļu novada pašvaldības

2020. gada 24.septembra

 Domes sēdē, protokols Nr.15, 9.p.

**Eduarda Veidenbauma memoriālā muzeja Kalāči**

**darbības un attīstības stratēģija**

**2020. – 2025. gadam**

2020

Priekuļi

Saturs

[Ievads 3](#_Toc50964011)

[I VISPĀRĪGĀ DAĻA 4](#_Toc50964012)

[1. MUZEJA RAKSTUROJUMS, TĀ LOMA SABIEDRĪBĀ 4](#_Toc50964013)

[1.1. Muzeja darbības pilnvarojums 4](#_Toc50964014)

[1.2. Muzeja misija 5](#_Toc50964015)

[1.3.Muzeja darbības virzieni 5](#_Toc50964016)

[1.4.Muzeja darbības stratēģiskie mērķi un uzdevumi 5](#_Toc50964017)

[2.MUZEJA IEKŠĒJĀS UN ĀRĒJĀS DARBĪBAS VIDES FAKTORU ANALĪZE 6](#_Toc50964018)

[2.1. Pārskata periodā sasniegtie rezultāti un rezultatīvie rādītāji 6](#_Toc50964019)

[2.2. Ārējās darbības vides izvērtējums 8](#_Toc50964020)

[2.3. Muzeja darbības spēju izvērtējums 9](#_Toc50964021)

[2.3.1. SVID analīze 10](#_Toc50964022)

[2.4. Secinājumi 11](#_Toc50964023)

[2.5. Muzeja prioritārie uzdevumi 2020. – 2025.gadam. 11](#_Toc50964024)

[II PROGRAMMU DAĻA 12](#_Toc50964025)

[3.VIDĒJA TERMIŅA MUZEJA DARBĪBAS PROGRAMMA 12](#_Toc50964026)

[3.1. Darbības programma 12](#_Toc50964027)

[3.2. Sagaidāmie darbības rezultāti. 17](#_Toc50964028)

[3.2.1. Kvantitatīvie rādītāji 17](#_Toc50964029)

[3.2.2. Kvalitatīvie rādītāji 18](#_Toc50964030)

[3.3. Programmas īstenošanai nepieciešamie cilvēkresursi 19](#_Toc50964031)

[4. PĀRRAUDZĪBA UN ATSKAITĪŠANĀS KĀRTĪBA 19](#_Toc50964032)

[5. AKREDITĀCIJAS KOMISIJAS IETEIKUMU IZPILDE 20](#_Toc50964033)

[III PIELIKUMI 21](#_Toc50964034)

[E. Veidenbauma memoriālā muzeja “Kalāči” krājuma darba politika 2020. – 2025. gadam 22](#_Toc50964035)

[E. Veidenbauma memoriālā muzeja “Kalāči” pētniecības darba politika 2020. – 2025. gadam 26](#_Toc50964036)

[E. Veidenbauma memoriālā muzeja “Kalāči” komunikācijas darba politika 29](#_Toc50964037)

[2020.- 2025. gadam 29](#_Toc50964038)

# Ievads

Eduarda Veidenbauma memoriālā muzeja darbības stratēģija 2020. - 2025.gadam ir vidēja termiņa plānošanas dokuments, kura mērķis ir noteikt prioritāros virzienus muzeja attīstībai, nodrošināt muzeja profesionālu un ilgtspējīgu darbību atbilstoši muzeja misijai, darbības mērķiem un uzdevumiem.

Muzeja darbības stratēģija raksturo muzeja būtību un lomu sabiedrībā (sniedz informāciju par muzeja darbības pilnvarojumu, darbības virzieniem, mērķiem un plānošanas perioda prioritātēm), iekšējās un ārējās vides iespējamo ietekmi uz muzeja mērķu sasniegšanu. Tajā iekļauta analīze ar secinājumiem, kas atklāj iestādes paredzamo virzību nākamajos 5 gados un palīdz noteikt reāli sasniedzamus nākamā perioda rezultātus, par kuriem muzejam būtu jāatskaitās. Muzeja darbības stratēģija sniedz informāciju par to, kādas apakšprogrammas atbilstoši muzeja darbības mērķiem, muzejs īsteno, pildot savu misiju.

Muzeja stratēģisko uzdevumu realizācija atspoguļo Priekuļu novada ilgtspējīgas attīstības stratēģisko mērķi – izglītota, radoša, labklājīga un tradīcijām bagāta vietējā sabiedrība.

# I VISPĀRĪGĀ DAĻA

## MUZEJA RAKSTUROJUMS, TĀ LOMA SABIEDRĪBĀ

### 1.1. Muzeja darbības pilnvarojums

Eduarda Veidenbauma memoriālais muzejs “Kalāči” (dibināts 1958. gadā) ir Priekuļu novada pašvaldības iestāde, kura izveidota valsts kultūrpolitikas realizācijai Liepas pagastā un īsteno savu darbību, pamatojoties uz 29.10.2015. gada Priekuļu novada pašvaldības domes apstiprinātu nolikumu. Muzejs izvietots Valsts aizsargājamā arhitektūras piemineklī Nr. 8949 un Valsts aizsargājamā vēstures piemineklī Nr. 14. E. Veidenbauma memoriālais muzejs, veiksmīgi izejot akreditācijas procesu, ieguvis valsts atzīta muzeja statusu (akreditācijas apliecība Nr. 85AA, izsniegta no 2015.gada 21.decembra līdz 2020.gada 20.decembrim).

**E. Veidenbauma memoriālā muzeja struktūra**

Priekuļu novada dome

Priekuļu novada domes priekšsēdētājs

Priekuļu novada izpilddirektors

Kultūras, izglītības, sporta un jaunatnes nodaļa

E. Veidenbauma memoriālais muzejs “Kalāči”

E. Veidenbauma memoriālā muzeja vadītājs

apkopēja

muzejpedagogs

sētnieks/kurinātājs

### 1.2. Muzeja misija

Balstoties Eduarda Veidenbauma mantojuma un Liepas kultūrvēstures izpētē, sniegt zināšanas un prieku visplašākajai auditorijai un piedalīties izglītotas, labklājīgas, iekļaujošas un radošas sabiedrības veidošanā.

Muzeja vīzija:

E. Veidenbauma memoriālais muzejs “Kalāči” ir unikāla kultūrtelpa Latvijā, kur vienuviet iepazīt dzīvi zemnieku sētā un nozīmīgus intelektuālus un mākslas strāvojumus Eduarda Veidenbauma dzīves laikā un mūsdienās, kā arī atklāti un godīgi sarunāties par sabiedrības vērtībām un izaicinājumiem globalizācijas laikmetā.

### 1.3.Muzeja darbības virzieni

1. Eduarda Veidenbauma personības un literārā mantojuma unikalitātes popularizēšana.

2. Krājuma materiālu par E. Veidenbaumu, novada literātiem un kultūras darbiniekiem, un novada teritorijas kultūrvēsturiskās attīstības tendencēm 19. – 20. gadsimtā vākšana, glabāšana un pētīšana.

3. Eduarda Veidenbauma memoriālā muzeja “Kalāči” kultūrvēsturiskā objekta uzturēšana un saglabāšana.

4. Muzeja krājuma pieejamības nodrošināšana, veidojot muzeja ekspozīcijas, izstādes, izglītojošās programmas un pasākumus, muzeja telpās un ārpus tām, īpašu uzmanību pievēršot skolēniem.

5. Muzeja darbības nodrošināšana sadarbībā ar novada pašvaldību, veidojot kvalitatīvu kultūrvides vietu.

### 1.4.Muzeja darbības stratēģiskie mērķi un uzdevumi

**1.Mērķis.**

Balstoties pētījumos, aktualizēt E. Veidenbauma radošo mantojumu un novada kultūrvēsturisko mantojumu mūsdienu apmeklētājam, veidojot muzeju kā sabiedrību izglītojošu, radošās domas, kultūras, dzejas un radošo industriju pulcēšanās, izglītošanās un kvalitatīvu brīvā laika pavadīšanas vietu.

**Uzdevumi:**

1.1. Izveidot jaunu pamatekspozīciju par Ed. Veidenbaumu.

1.2. Ar augstvērtīgiem muzeja pasākumiem, izstādēm, publikācijām un izglītojošām muzejpedagoģiskām programmām veicināt izpratni par E. Veidenbauma un citu novada literātu un kultūras darbinieku dzīvi, darbību un laikmetu, kurā viņi dzīvoja.

1.3. Sadarbojoties ar vietējām skolām, veicināt novada un Liepas pagasta kultūrvēstures izpēti un radošo darbību.

1.4. Veidot muzeja pakalpojumus, izzinot sabiedrības vajadzības.

**2. mērķis**

Vākt, saglabāt un popularizēt materiālus par izcilo personību Eduardu Veidenbaumu Latvijas kultūrvēsturē un par tagadējās novada teritorijas kultūrvēsturiskās attīstības tendencēm, radot novada iedzīvotājos izpratni un lepnumu par savu novadu.

**Uzdevumi:**

2.1. Veicināt krājuma pieejamību, turpinot tā digitalizēšanu un izveidojot tematiskās uzskaites kartotēku.

2.2. Papildināt krājumu atbilstoši muzeja misijai.

2.3. Turpināt darbu pie muzeja krājuma priekšmetu glabāšanas un uzturēšanas apstākļu uzlabošanas, konservācijas un restaurācijas.

**3. mērķis**

 Apzināt, pētīt un publiskot materiālus par Eduarda Veidenbauma dzīvi, radošo mantojumu un viņa dzimtu, novada vēsturi un kultūru, īpaši izcilāko novadnieku ieguldījumu novada attīstībā, laika posmā no 19. – 21. gs., veicinot sabiedrības lokālpatriotismu.

**Uzdevumi:**

3.1. Attīstīt pētniecisko darbību, veidojot zinātniskā apraksta kartotēku un pieaicinot pieredzējušus speciālistus E. Veidenbauma literārā mantojuma pētniecībā.

3.2. Katru gadu veidot krājuma izstādes muzejā un ārpus tā, vadoties pēc izstrādātā plāna.

 **4. mērķis**

Nodrošināt muzeja pilnvērtīgu pamatfunkciju veikšanu sadarbībā ar pašvaldību.

**Uzdevumi:**

4.1. Nodrošināt muzeja darbības un attīstības stratēģijai atbilstošu muzeja budžetu.

4.2. Saglabāt, atjaunot un labiekārtot vēsturisko vidi muzeja teritorijā, kurā dzīvojis Eduards Veidenbaums.

4.3. Aktualizēt 2012. gadā izstrādāto projektu “E. Veidenbauma memoriālā muzeja ēkas rekonstrukcijas tehniskais projekts” un izstrādāt rīcības plānu turpmākajiem 5 gadiem.

4.4. Nodrošināt pilnvērtīgai muzeja darbībai nepieciešamo darbinieku resursus un iespējas apgūt nepieciešamās zināšanas.

## 2.MUZEJA IEKŠĒJĀS UN ĀRĒJĀS DARBĪBAS VIDES FAKTORU ANALĪZE

### 2.1. Pārskata periodā sasniegtie rezultāti un rezultatīvie rādītāji

**Saimnieciskā darbība**

E. Veidenbauma memoriālā muzeja “Kalāči” vidējā termiņa muzeja darbības stratēģijā 2015. – 2020. gadam kā viens no prioritāriem mērķiem izvirzīts saglabāt un atjaunot vēsturisko vidi muzeja teritorijā, kurā dzīvojis Eduards Veidenbaums. Pārskata periodā ir veikti vairāki darbi muzeja ēku saglabāšanai: dzīvojamās ēkas pilnīga jumta skaidu nomaiņa, jumta segumi apstrādāti ar pretdegšanas antiseptiķi, siltināti divstāvu ēkas bēniņi un līdz mājai ievilkts ūdensvads. 2020. gadā tiks uzsākta divstāvu ēkas 2.stāva siltināšana, plānots ierīkot tualeti iekštelpās.

 2020. gadā no jauna uzbūvēta 2018. gadā nodegusī melnā pirtiņa. Sadarbībā ar novada daiļdārznieku, tiek sakārtota “Kalāču” teritorija, to pielāgojot arī mūsdienu apmeklētāja prasībām pēc estētiskas vides: tiek grantēti un uzturēti kārtībā celiņi, puķu dobēs iestādīti augi un ziedi, ir uzstādīti soliņi un atkritumu urnas, 2020. gada ziemā izzāģēti bīstamie koki muzeja teritorijā. Pie muzeja ieejas nomainīta bojātā uzbrauktuve pret jaunu. 2018. gadā konkursā tika iegūts finansējums no VRAA un realizēts projekts “Saieta vietas izveide ģimenēm ar bērniem draudzīgas vides veidošanai un pozitīvas līdzdalības attieksmes veicināšanā Priekuļu novadā”, kā rezultātā pie dīķa birzītē tika uzbūvēta labiekārtota lapene ar kamīnu. 2019. gadā teritorijā uzstādīta velosipēdu novietne.

**Komunikācija ar sabiedrību**

Pārskata periodā ir turpināts darbs pie E. Veidenbauma radošā mantojuma aktualizēšanas, izmantojot muzeja programmas, izstādes, pasākumus. Apmeklētāju piesaistīšanai tiek rīkoti ikgadējie pasākumi, kas veltīti Eduarda vārda dienai maija pēdējā svētdienā un oktobra pirmajā svētdienā dzejnieka dzimšanas dienai par godu. Tajos uzstājušies gan vietējie, gan Latvijā populāri dzejnieki, prozaiķi, mūziķi, gan amatierteātru kolektīvi, sasaistot šodienu ar dzejnieka radošo mantojumu.

Skolēni no Priekuļu vidusskolas pavasaros piedalās teritorijas sakopšanas talkās, apmeklē muzeju “Skolas Somas” ietvaros un 2019. gadā iesaistījās I. Ziedoņa muzeja rīkotajā iniciatīvā “Ideju pavasaris” un veidoja savu stundu par E. Veidenbaumu “Kalāčos”.

Liepas pamatskolas skolēni katru gadu rudeņos savas Dzejas dienas svin muzejā.

Kopš 2010. gada E. Veidenbauma muzejs veiksmīgi ir iesaistījies starptautiskajā akcijā “Muzeju nakts”. Kopš 2018. gada septembrī organizētas Ceļotāju dienas “Kalāčos” GNP Ceļotāju dienu ietvaros. 2016., 2017. gadā muzejs ar savu programmu “Lauku sēta cauri laikiem” piedalījās Eiropas kultūras mantojuma dienu aktivitātēs.

Kopš 1968. gada tiek turpināta tradīcija pasniegt Ed. Veidenbauma literāro prēmiju ik pa pāris gadiem. Pārskata periodā prēmija piešķirta Guntim Eniņam par grāmatu “Nezināmā Latvija” 2015. gadā, igauņu dzejniekam Contram jeb Margusam Konnulam par E. Veidenbauma dzejas tulkojumu igauņu valodā – krājumu “Mind Ärge Lugege” 2017. gadā un Vilim Daudziņam par poētisko lekciju “Divi brāļi” 2019. gadā.

Kopā ar Priekuļu novada tūrisma speciālistu muzejs iesaistījies projekta CultCreaTE aktivitātēs, pieredzes apmaiņā, ar mērķi uzlabot muzeja apmeklētāju skaitu, sākot izmantot muzejā jau 2017. gadā izveidoto audiogidu. Tiek vākti materiāli interaktīvas Priekuļu novada recepšu grāmatas radīšanai. Informācija par muzeju atrodama EnterGauja informatīvajos materiālos un muzejs no 2015. – 2019. gadam ir sevi reklamējis izstādē Balttour un Rīgas svētku laikā 2019. gada vasarā.

Iesaistoties Liepas kopienā, 2020. gadā ir uzsākta sadarbība ar citiem Liepas pagasta tūrisma un kultūras pasākumu organizētājiem, veidojot vienotu maršrutu piedāvājumu novada apceļotājiem tuvākā apkārtnē, veicinot Liepas atpazīstamību un popularitāti, iesaistoties pasākumā “Iepazīsti Liepu” 22. augustā.

Kopš 2017. gada notiek pozitīva sadarbība ar RMM darbiniekiem, gatavojoties E. Veidenbauma 150. gadu jubilejai veltītajai konferencei Rīgā un Tartu, izstādei Tartu “Eduards Veidenbaums – neiespējamais dzejnieks”. Izstāde jau otro gadu ir izstādīta “Kalāčos”. Lai tas notiktu, tika rakstīts projekts un gūts atbalsts no VKKF 3470,00 Euro apmērā. Pirmo reizi muzejs ar 3 deponētajiem priekšmetiem piedalījies ārpusmuzeja izstādē Igaunijā Estonian Literary Museum. Tas pēdējos divos gados ir veicinājis tūristu no Igaunijas viesošanos muzejā.

Jau ilgstoši laba sadarbība ir ar Cēsu Vēstures un mākslas muzeju, kura deponētie priekšmeti veido galveno daļu no ekspozīcijām izstāžu zālē “Vidzemes pūra lādes” un “19. gs. – 20.gs. darbarīki”.

Izdots jauns buklets un atklātnes ar Ed. Veidenbauma un viņa brāļa Kārļa portretiem un dzeju.

Pārskata periodā aktualizēta informācija par muzeju iespējamās interneta vietnēs, izveidota Facebook un Instagram lapa muzejam. Sezonas laikā tiek regulāri rakstīti raksti vietējam informatīvajam novada laikrakstam “Priekuļu novada vēstis”, ievietoti video par pasākumiem kanālā YouTube, tiek sniegta informācija tuvējam Vidzemes laikrakstam “Druva”, kā arī citiem interneta portāliem, laikrakstiem un žurnāliem, kas informē iedzīvotājus un apmeklētājus par aktualitātēm vai notikušajiem pasākumiem muzejā.

**Darbs ar krājumu**

Pārskata periodā Nacionālā muzeju krājuma kopkatalogā ievadītas 1209 vienības. Notiek krājuma esības pārbaudes. Pārskata periodā pārbaudīta 901 krājuma vienība.

Pamatekspozīcijā un izstādēs kopā izmantoti 193 E. Veidenbauma memoriālā muzeja krājuma priekšmeti, no kuriem 106 ir pamatkrājuma un 87 palīgkrājuma priekšmeti.

Muzeja krājums ir uzņemts grāmatvedības uzskaitē un veikta muzeja krājuma finansiāla novērtēšana. Krājuma kopējā vērtība ir 15805.26 Euro.

**Muzeja apmeklētāju skaits pārskata periodā:**

|  |  |  |  |  |  |
| --- | --- | --- | --- | --- | --- |
|  | **2015.** | **2016.** | **2017.** | **2018.** | **2019.** |
| Apmeklētāju skaits kopā | 1981 | 1626 | 2449 | 2060 | 2429 |
| Apmeklētāji individuāli | 302 | 492 | 514 | 850 | 278 |
| Apmeklētāji grupās  | 848 | 698 | 1025 | 689 | 1059 |
| Pārējie apmeklētāji | 831 | 436 | 910 | 521 | 1092 |
| Tai skaitā bezmaksas apmeklējumu skaits | 1311 | 1054 | 1298 | 575 | 1217 |

**Muzeja pieejamība pārskata periodā:**

|  |  |  |  |  |  |
| --- | --- | --- | --- | --- | --- |
|  | **2015.** | **2016.** | **2017.** | **2018.** | **2019.** |
| Dienu skaits, kad muzejs atvērts | 152 | 152 | 152 | 152 | 148 |
| Novadīto ekskursiju skaits | 101 | 112 | 145 | 114 | 158 |
| Muzeja rīkoto pasākumu skaits | 16 | 12 | 12 | 14 | 10 |

### 2.2. Ārējās darbības vides izvērtējums

Muzeja darbību tieši ietekmē saistītā likumdošana – “Muzeju likums”, “Muzeju akreditācijas noteikumi” un MK noteikumi par Nacionālo muzeja krājumu. Muzeja darbību un attīstību labvēlīgi ietekmē Eiropas savienības kultūrpolitika un finanšu piesaistes iespējas. Sadarbībā ar pašvaldību ir iespēja realizēt dažādus projektus. Pieaugot tūristu skaitam Liepas pagastā un aktivizējoties vietējai kopienai, iespējamas sadarbības iespējas vienota tūrisma produkta radīšanā.

E. Veidenbauma memoriālā muzeja darbību tieši ietekmē Priekuļu novada ilgtspējīgas attīstības stratēģija 2013. – 2030. gadam, kurā teikts, ka “Kultūrvēsturiskā mantojuma un kultūras tradīcijas nosaka, ka novads ir Vieta, kur godāt senču tradīcijas un paaudžu (kultūrvēsturisko) mantojumu. Saglabāta novada savdabība, identitāte un tradīcijas.”

Šobrīd nav skaidrs, kā muzeja darbību ietekmēs Administratīvi teritoriālā reforma, kas varētu radīt izmaiņas turpmākajā darbībā. Muzeja darbību ietekmē arī vispārējā ekonomiskā, demogrāfijas un iedzīvotāju aizceļošanas situācija valstī. Lielas pārmaiņas radījusi Covid-19 dēļ izsludinātā ārkārtas situācija un ierobežojumi, kas skar muzeja darbību.

Iniciatīva “Latvijas Skolas soma” labvēlīgi ietekmē skolēnu grupu nodarbības muzejā.

### 2.3. Muzeja darbības spēju izvērtējums

Pārskata periodā ar esošajiem resursiem pamazām ir sakārtota apkārtne, siltināti muzeja bēniņi, ievilkts ūdensvads ēkā, uzsākta muzeja divstāvu ēkas siltināšana un remonts.

Šobrīd muzejā pastāvīgajā štatā ir vadītāja (pilna slodze), apkopēja (0,5 slodze), sētnieks (0,5 slodze), uz noteiktu laiku (līdz apmeklētāju sezonas beigām) ir muzejpedagogs (pilna slodze),

Pārskata periodā veiksmīgs bijis komunikācijas darbs muzejā, kura rezultātā būtiski pieaudzis apmeklētāju skaits, salīdzinājumā ar iepriekšējo periodu (3028 apmeklētāji – 10545 apmeklētāji). Šī rādītāja paaugstināšanos ir veicinājis daudzveidīgs, regulārs un mērķtiecīgs muzeja organizēto pasākumu piedāvājums, kas ļāvis Liepas pagasta, novada iedzīvotājiem un citiem interesentiem apmeklēt pasākumus, kuros iespēja baudīt kvalitatīvus dažādu mākslas nozaru speciālistu priekšnesumus. Tiek veikts pozitīvas emocijas veicinošs darbs ar apmeklētājiem, katru gadu izstrādātas jaunas muzejpedagoģiskās programmas un popularizēts E. Veidenbaums un viņa ģimene, “Kalāču” mājas, līdzdalība iniciatīvā “Skolas Soma”.

Pētnieciskais darbs muzejā noticis lēnāk nekā paredzēts, tomēr tas sāk attīstīties, jo ir darbinieks ar atbilstošu izglītību. Ar katru gadu palielinās krājuma izmantoto priekšmetu skaits, balstoties uz krājuma materiāliem, tiek veidotas nelielas, vienkāršas, visbiežāk foto izstādes no muzeja krājuma materiāliem ar nelielu informāciju, kas izvietotas pasākumu laikā muzejā. 2020. gada ziemā tika izveidota izstāde par Kārli Veidenbaumu, kas balstīta uz krājuma izpēti un krājuma materiālu rūpīgu atlasi, informācijas apkopošanu.

Ir aizsākta sadarbība ar RMM speciālistiem, kuras rezultātā gūta pieredze un kontakti izstādes veidošanas procesā. Veiksmīga pieredze VKKF projektu konkursā, kurā tika gūts finansējums izstādes “Eduards Veidenbaums – neiespējamais dzejnieks” veidošanai.

Ir uzsākts darbs pie jaunas pamatekspozīcijas izstrādes. VKKF ir gūts finansiālais atbalsts projektam, kura rezultātā 2020.gadā tiks izstrādāta pastāvīgās ekspozīcijas satura un mākslinieciskā koncepcija. Šim darbam piesaistīti šīs jomas profesionāļi – LNB darbiniece Inga Surgunte, māksliniece Dace Džeriņa un konsultants RMM darbinieks Marians Rižijs.

Muzeja līdzekļi ir atkarīgi no pašvaldības budžeta finansējuma. Muzeja ieņēmumi, sakarā ar zemo biļešu cenu līdz šim, bija niecīgi, tie nespēj segt ikmēneša tēriņus. 2020. gadā tika paaugstinātas biļešu cenas, kas varētu mazliet uzlabot situāciju. Papildu finansējuma piesaistei muzejam tiek piesaistīti projektu līdzekļi.

### 2.3.1. SVID analīze

|  |  |
| --- | --- |
| **Stiprās puses** | **Vājās puses** |
| Autentiska vide un memoriālie priekšmeti krājumā.Saturīgs muzeja krājums, kas ļauj veidot pastāvīgu muzeja ekspozīciju, daudzveidīgus pasākumus un piedāvājumus.Muzeja atpazīstamība sabiedrībā. Sadarbība ar kultūras iestādēm novada ietvaros.Tradicionālie dzejas un mūzikas pasākumi veltīti E. Veidenbaumam.Muzeja darbinieku pozitīvā attieksme pret apmeklētājiem, stāsti, ieinteresētība, pašatdeve veicina muzeja apmeklētāju interesi.Muzejs piedāvā muzejpedagoģiskās nodarbības, kas saskaņotas ar mācību saturu.Sadarbība ar RMM un Cēsu Vēstures un mākslas muzeja speciālistiem. Pieaug muzeja apmeklētāju skaits. | Muzejs atrodas vēsturiskajās ēkās, kas prasa lielus ieguldījumus restaurācijā un rekonstrukcijā.Sezonālais raksturs (muzejs atvērts no 15. maija – 15. oktobrim).Muzeja iespējas piesaistīt finanses ir ierobežotas.Nepietiekama muzeja iesaistīšanās projektu konkursos, lai piesaistītu finansējumu. Nepietiekošs un mainīgs darbinieku un speciālistu sastāvs.Nepieciešama padziļināta krājuma priekšmetu izpēte, nepietiekams pētniecības darbs. Muzejā uzkrātā informācija nav pienācīgi strukturēta un rodas grūtības to izmantot. Nemērķtiecīga darba organizācijas un informācijas aprites sistēma. Muzeja piedāvājumā maz aktivitāšu pirmsskolas vecuma bērniem.Muzeja ēkas atjaunošanas plāni nav veidoti vadoties pēc reālās situācijas un izmaksām, tāpēc nav realizēti. Muzejā esošo resursu nepilnvērtīga izmantošana.  |
| **Iespējas** | **Draudi** |
| Finansējuma piesaistīšana projektu konkursos muzeja ēku rekonstrukcijai, priekšmetu restaurācijai un ekspozīcijas izveidošanai.Novada tūrisma attīstība – apmeklētāju skaita pieaugums. Iesaistīšanās kompleksu tūrisma piedāvājumu veidošanā. Sadarbība ar vietējo kopienu, jauniešu centriem, skolām, bērnudārziem, nevalstiskām organizācijām, radošo industriju pārstāvjiem. Jauno tehnoloģiju, arī NMKK jaunās iespējas krājuma apstrādē.. | Administratīvi teritoriālā reforma. Iedzīvotāju maksātspējas kritums. Pandēmijas seku ietekme uz maksātspēju, pasākumu organizēšanu, cilvēku plūsmu. Vietējo iedzīvotāju nelielā interese par muzeju.Palielināta konkurence projekta finansējumu ieguvei.Muzeja darbības vienkāršotā izpratne.Pašvaldības finansējuma samazināšanās infrastruktūras attīstībai, pasliktinoties ekonomiskajai situācijai.Daudzveidīgs kultūras piedāvājums blakus novados. Muzeja atrašanās vieta – pietiekami tālu no populāriem kultūras un atpūtas objektiem. Nav pa ceļam, uz muzeju jābrauc speciāli.  |

### 2.4. Secinājumi

Lai arī muzeja ēku atjaunošana un restaurācija nenorit pēc nodomātā plāna un mainīgs ir arī darbinieku sastāvs, tiek nodrošināts sekmīgs muzeja darbs, ir vērojama apmeklētāju interese gan par muzejā organizētajiem pasākumiem, gan programmām, gan piedāvātajām izstādēm. Veidojas regulāra sadarbība ar tūrisma un mācību iestādēm, organizācijām. Pieaug apmeklētāju skaits.

Pētnieciskais darbs ar krājumu netiek veikts pēc pilna potenciāla un muzeja darbība šajā jomā netiek popularizēta, tāpēc mērķtiecīgs darbs un plānošana varētu šo trūkumu uzlabot.

Pēdējos divos gados gūtais atbalsts VKKF rīkotajos projektu konkursos ļauj plānot nākotnē rast papildu finansējumu muzeja attīstībai.

 Galvenā muzeja mērķauditorija ir skolas vecuma jaunieši un pieaugušie, kā arī ģimenes ar bērniem, tāpēc būtu jādomā par aktivitātēm pirmsskolas vecuma bērniem muzeja teritorijā.

Jāturpina iepriekšējā posmā izvirzīto mērķu un uzsākto darbības procesu realizācija un uzlabošana.

### 2.5. Muzeja prioritārie uzdevumi 2020. – 2025.gadam.

1. Jaunas pamatekspozīcijas par Ed. Veidenbaumu izveidošana.
2. Memoriālās mājas rekonstrukcijas plāna aktualizēšana un izstrāde.
3. Sadarbībā ar vietējiem uzņēmējiem, izglītības iestādēm, jauniešu centriem, kopienām, radošo industriju pārstāvjiem un mājražotājiem, veidot vienotu piedāvājumu, ar dažādiem pasākumiem un programmām radīt interesi par muzeju dažādu paaudžu un profesiju pārstāvju aprindās, īpaši skolu jauniešu vidū.
4. Pētniecības darba attīstīšana

# II PROGRAMMU DAĻA

## 3.VIDĒJA TERMIŅA MUZEJA DARBĪBAS PROGRAMMA

### 3.1. Darbības programma

**1.mērķis:**

Balstoties pētījumos, aktualizēt E. Veidenbauma radošo mantojumu un novada kultūrvēsturisko mantojumu mūsdienu apmeklētājam, veidojot muzeju kā sabiedrību izglītojošu, radošās domas, kultūras, dzejas un radošo industriju pulcēšanās, izglītošanās un kvalitatīvu brīvā laika pavadīšanas vietu.

|  |  |  |  |  |  |  |
| --- | --- | --- | --- | --- | --- | --- |
| Uzdevumi | Plānotie rezultāti - galaprodukti | Rezultatīvie rādītāji |  | Aktivitātes | Izpildes laiks | Finanšu avots |
|  |  | Kvalitatīvie | Kvantitatīvie |  |  |  |
| 1.1. | Jauna pamatekspozīcija par E. Veidenbaumu | Moderna, interaktīva, informatīva ekspozīcijaRadīta bāze muzeja mērķauditorijas paplašināšanai | 1 ekspozīcija | Kvalificētu speciālistu piesaiste, materiālu izpēte, projektu izstrāde finansējuma piesaistīšanai | 2020 - 2022 | Budžets, VKKF |
| 1.2. | 1.Dažādi tematiskie pasākumi muzejā.2.Tematiskās un muzeja krājuma izstādes, sadarbojoties ar citiem muzejiem, bibliotēkām, novadpētniekiem.3.Vietējo un citu novadu mākslinieku izstādes.4.Mācību programmai un skolēnu interesēm atbilstošas, ar jaunām metodēm papildinātas esošās muzejpedagoģiskās programmas, izstrādāta programma izbraukumiem uz skolām.. | 1.Ikgadējie pasākumi:Eduarda diena, Muzeju nakts, GNP Ceļotāju dienas, E. Veidenbauma dzimšanas diena, Dzejas dienas.2.Tematiskās un muzeja krājuma izstādes, kas rosina novada iedzīvotājos interesi par novada vēsturi.3. Katru gadu jauna mākslas izstāde, veicinot vietējo mākslinieku radošo darbību.4. Musdienīgas, radošas, izglītojošas programmas, kas veicina skolēnu interesi par E. Veidenbaumu. | 200 apmeklētāju vairāk gadā,1 tematiskā izstāde gadā,1 mākslas izstāde gadā,1 – 2 programmu izstrāde | Pasākumu un izstāžu plānošana, pētnieku, mākslinieku, interesentu piesaiste, nepieciešamo muzeja materiālu atlase.Esošo programmu pārskatīšana un papildināšana.Izbraukuma programmas izstrāde. | 2020 - 2025 | Budžets |
| 1.3. | Jauni materiāli par novada vēsturi. | Rosināta novada iedzīvotāju interese par novada vēsturi | 2 pasākumi | 1.Izveidots pētāmo tēmu saraksts.2. Apkopoti skolēnu savāktie darbi.3. Pasākums savāktā materiāla parādīšanai. | 2021. -2025. | Budžets |
| 1.4. | Sabiedrības interesēm atbilstošs muzeja piedāvājums | Uzlabota muzeja darbība, komunikācija ar apmeklētājiem | 30 aptaujas gadā, 1-3 diskusijas vai “ideju talkas” | 1.Izveidot anketu un veikt apmeklētāju aptauju.2.Organizēt jauniešu centru un skolēnu “Ideju talku”.3.Apkopot iegūtos rezultātus un noteikt nepieciešamās izmaiņas. | 2020. – 2025. | Budžets |

**2.Mērķis:**

Vākt, saglabāt un popularizēt materiālus par izcilo personību Eduardu Veidenbaumu Latvijas kultūrvēsturē un par tagadējās novada teritorijas kultūrvēsturiskās attīstības tendencēm, radot novada iedzīvotājos izpratni un lepnumu par savu novadu.

|  |  |  |  |  |  |  |
| --- | --- | --- | --- | --- | --- | --- |
| Uzdevumi | Plānotie rezultāti - galaprodukts | Rezultatīvie rādītāji |  | Aktivitātes | Izpildes laiks | Finanšu avots |
|  |  | Kvalitatīvie | Kvantitatīvie |  |  |  |
| 2.1. | NMKK ievadīti visi pamatkrājuma priekšmeti, daļēji digitalizēti. Izveidota tematiskās uzskaites kartotēka, iesākta krājuma satura izvērtēšana | Ātrāks un ērtāks darbs ar krājumu | Ievadīti 400 priekšmetu gadā, 2 kolekcijām tematiskā kartotēka | 1.Turpināt ievadīt informāciju NMKK par muzeja pamatkrājuma priekšmetiem.2. Tematiskās uzskaites kartotēkas veidošana fotogrāfiju un atklātņu kolekcijām3. Piedalīšanās NMKK projektos par materiālu digitalizāciju.4. Iesākt no krājuma izslēdzamo priekšmetu apzināšanu. | 2020.- 2025. | Budžets, NMKK projekti |
| 2.2. | Papildināts muzeja krājums ar jauniem priekšmetiem | Papildināts muzeja krājums ar jauniem priekšmetiem | Līdz 30 priekšmetiem gadā | 1.Apzināt muzejā esošos, bet neinventarizētos priekšmetus.2.Sadarbojoties ar novadpētniekiem, papildināt krājumu ar liecībām par novada kultūrvēsturi. | 2020 – 2025 | Budžets |
| 2.3. | Uzlabota krājuma priekšmetu kvalitāte | Uzlabota krājuma priekšmetu kvalitāte | Restaurēti 2 - 5 krājuma priekšmeti | 1. Sastādīts restaurējamo priekšmetu saraksts.2. Sastādīta tāme.3. Piedalīšanās projektu konkursā finansējuma iegūšanai.4. Izvēlēto priekšmetu restaurācija. | 2021. – 2025. | Budžets, VKKF |

**3.mērķis:**

Apzināt, pētīt un publiskot materiālus par Eduarda Veidenbauma dzīvi, radošo mantojumu un viņa dzimtu, novada vēsturi un kultūru, īpaši izcilāko novadnieku ieguldījumu novada attīstībā, laika posmā no 19. – 21. gs., veicinot sabiedrības lokālpatriotismu.

|  |  |  |  |  |  |  |
| --- | --- | --- | --- | --- | --- | --- |
| Uzdevumi | Plānotie rezultāti - galaprodukti | Rezultatīvie rādītāji |  | Aktivitātes | Izpildes laiks | Finanšu avots |
|  |  | Kvalitatīvie | Kvantitatīvie |  |  |  |
| 3.1. | Izveidota jauna ekspozīcija un zinātniskā apraksta kartotēka | Izveidota bāze muzeja mērķauditorijas paplašināšanai | 1 ekspozīcija;Līdz 30 priekšmetiem gadā | 1.Speciālistu piesaiste ekspozīcijas veidošanā.2.Konsultācijas RMM par zinātniskā apraksta kartotēku un tās izveide. | 2020 -2025 | Budžets |
| 3.2. | Izstādes, kurās atspoguļotas aktuālas tēmas un informācija par cilvēkiem novadā (gadskārtas vai jubilejas) | Iedzīvotājiem vairāk zināšanu par novada kultūrvēsturi, lielāka interese par muzeju | 1 izstāde gadā | Sastādīt tēmu plānu, apzināt muzeja materiālus, sadarboties ar citiem muzejiem un novadpētniekiem. | 2020 - 2025 | VKKF, budžets |

**4.Mērķis:**

 Nodrošināt muzeja pilnvērtīgu pamatfunkciju veikšanu sadarbībā ar pašvaldību.

|  |  |  |  |  |  |  |
| --- | --- | --- | --- | --- | --- | --- |
| Uzdevumi | Plānotie rezultāti - galaprodukts | Rezultatīvie rādītāji |  | Aktivitātes | Izpildes laiks | Finanšu avots |
|  |  | Kvalitatīvie | Kvantitatīvie |  |  |  |
| 4.1. | Muzeja pamatdarbības nodrošināšanai pietiekošs finansējums un tā ekonomisks izlietojums | Nodrošināta muzeja pamatdarbība | 1-2 projektu finansējuma piesaiste | Budžeta plānojuma sagatavošana, projektu izstrāde. | 2020.- 2025. | Budžets,  |
| 4.2. | Sakopta, labiekārtota lauku sētas ainava, apmeklētājiem patīkama, sakārtota vide | Veicināta lielāka interese par muzeju, ilgāks apmeklētāju muzejā pavadītais laiks | 1 teritorija,  | 1.Teritorijas aiz dīķa sakopšana.2. Muzeja plāna, norāžu, informācijas izvietošana teritorijā.3. Izvērtēt ēku stāvokli un veikt nepieciešamos remontus. | 2020 - 2025 | Budžets, VKKF |
| 4.3. | Izstrādāts rīcības plāns turpmākajiem 5 gadiem | Iesākti mājas restaurācijas darbi. | 1 ēka  | 1.Sastādīt tāmes, konkrētu veicamo darbu grafiku.2. Darbu uzsākšana. | 2020 - 2020 | Budžets, NKMP projektu konkursi |
| 4.4. | Muzeja darbinieki ar augstāku kvalifikāciju | Muzeja pētniecības un komunikācijas darbs veicina muzeja popularitāti un atpazīstamību. | 2 darbinieki | 1.Nepieciešamo kursu vai mācību programmu apzināšana.2. Kursu, mācību vai konsultāciju citos muzejos apmeklēšana | 2020. -2025. | Budžets |

### 3.2. Sagaidāmie darbības rezultāti.

### 3.2.1. Kvantitatīvie rādītāji

|  |  |  |  |  |  |  |  |
| --- | --- | --- | --- | --- | --- | --- | --- |
| **N.p.k.** | **Krājuma darbs** | **2020** | **2021** | **2022** | **2023** | **2024** | **2025** |
| 1. | Pārskata periodā inventarizēto krājuma vienību skaits A B | 10 | 30 | 30 | 30 | 30 | 30 |
| 2. | Konservēto un restaurēto priekšmetu skaits. | 0 | 11 | 10 | 11 | 10 | 1 |
| 3. | Izmantoto krājuma vienību skaits.  | 150 | 200 | 200 | 200 | 200 | 200 |
| 4. | Kopkatalogā ievadīto vienību skaits | 300 | 400 | 400 | 400 | 400 | 400 |
| 5. | No krājuma deponēto vienību skaits. | 5 | 5 | 5 | 5 | 5 | 5 |
|  | **Pētniecības darbs**  | **2020** | **2021** | **2022** | **2023** | **2024** | **2025** |
| 1. | Priekšmetu skaits, kuriem veikta zinātniskā inventarizācija | 5 | 40 | 30 | 40 | 40 | 40 |
| 2. | Publicēto monogrāfiju un katalogu skaits | -- | -- | 11 |  -- | 11 | -- |
|  | **Ekspozīciju darbs** | **2020** | **2021** | **2022** | **2023** | **2024** | **2015** |
| 1. | Pastāvīgo ekspozīciju skaits  | 3- | 3- | 31 | 3- | 3- | 3- |
| 2. | Izstāžu skaits muzejā | 1 | 1 | 1 | 1 | 1 | 1 |
| 3. | Izstāžu skaits ārpus muzeja | - | 1 | - | 1 | - | 1 |
|  | **Darbs ar apmeklētājiem** | **2020** | **2021** | **2022** | **2023** | **2024** | **2025** |
| 1. | Apmeklējumu skaits  | 500 | 1800 | 2200 | 2300 | 2350 | 2400 |
| 2. | Novadīto ekskursiju skaits | 70 | 110 | 130 | 140 | 150 | 160 |
| 3. | Muzejpedagoģisko programmu skaits | -- | -1 | 1- | -1 | -- | -1 |
| 4. | Aptaujāto apmeklētāju skaits | 30 | 30 | 30 | 50 | 50 | 50 |
| 5. | Ekspozīcijas atvērtas apmeklētājiem (stundas gadā)  | 960 | 960 | 960 | 960 | 960 | 960 |
| 6. | Muzejs pieejams ārpus regulārā darba laika – stundu skaits gadā | 240 | 240 | 240 | 240 | 240 | 240 |
|  | **Finansējuma piesaiste** | **2020** | **2021** | **2022** | **2023** | **2024** | **2025** |
| 1. | Iesniegto projektu skaits  | 1 | 2 | 2 | 2 | 1 | 1 |

### 3.2.2. Kvalitatīvie rādītāji

Muzeja darba kvalitatīvos rādītājus atspoguļos stratēģijas mērķu realizēšana atbilstoši plāniem:

1. Tiks izveidota jauna ekspozīcija par E. Veidenbaumu, ikvienam apmeklētājam atklājot dzejnieka radošo mantojumu un nozīmi Latvijas kultūrvēsturē.
2. Nodrošināta krājuma saglabātība.
3. Nodrošināts finansējums muzeja pamatdarbībai.
4. Attīstīts pētniecības darbs.
5. Veicināta muzeja popularitāte un atpazīstamība, organizējot pasākumus, sadarbojoties ar skolām un citām interesentu grupām.

### 3.3. Programmas īstenošanai nepieciešamie cilvēkresursi

|  |  |  |  |  |  |  |  |
| --- | --- | --- | --- | --- | --- | --- | --- |
| **N.p.k.** | **Stratēģijas apakšprogrammas (atbilst mērķiem)**  | **2020** | **2021** | **2022** | **2023** | **2024** | **2025** |
| 1.  | Krājuma darbs  | 0,5- | 0,5- | 0,5- | 0,5- | 0,5- | 0,5- |
| 2.  | Pētnieciskais darbs | 0,5- | 0,5- | 0,5- | 0,5- | 0,5- | 0,5- |
| 3.  | Darbs ar sabiedrību | 1- | 1- | 1- | 1- | 1- | 1- |
| 4.  | Muzeja darbības nodrošināšana | 2- | 2- | 2- | 2- | 2- | 2- |
|  | KOPĀ: | 4 | 4 | 4 | 4 | 4 | 4 |

## 4. PĀRRAUDZĪBA UN ATSKAITĪŠANĀS KĀRTĪBA

E. Veidenbauma memoriālajā muzejā par attīstības stratēģijas izpildi atbild muzeja vadītājs.

Vidēja termiņa plāna un gada darba plāna izpildes gaita tiek izvērtēta izglītības, kultūras un sporta komitejas sēdēs un pēc vajadzības pašvaldības domes sēdē.

Katra gada sākumā tiek sagatavots pārskats par aizvadīto gadu, kas tiek iekļauts pašvaldības gada pārskatā, kas pieejams tīmekļa vietnē [www.priekuli.lv](http://www.priekuli.lv).

## 5. AKREDITĀCIJAS KOMISIJAS IETEIKUMU IZPILDE

|  |  |  |
| --- | --- | --- |
| N.p.k. | Ieteikumi | Izpilde |
| 1.  | Stratēģijas dokumentā paplašināt Muzeja misiju ar novada kultūrvēstures tematiku, atbilstoši Muzeja nolikumā un Muzeja Krājuma darba politikā noteiktajam. | Labota un pārstrādāta muzeja misija, kas apstiprināta Priekuļu novada Domes 2020. gada septembra sēdē.  |
| 2.  | Novērst formālās neprecizitātes Muzeja Nolikumā (23. punkts) | Neprecizitātes novērstas, nolikums apstiprināts Priekuļu novada Domes 2020.gada septembra sēdē. |
| 3.  | Papildinot Muzeja krājumu, inventāra grāmatās norādīt iespējami plašāku informāciju par muzeja priekšmetiem. | Jaunajiem muzeja priekšmetiem tiek norādīta maksimāli plaša informācija.  |
| 4.  | Dokumentēt pētniecības darbu, kas tiek veikts, īstenojot komunikācijas darbu muzejā.  | Muzejā ir iekārtotas mapes, kurās glabājas materiālu saraksti, kas izmantoti pētniecības darbā.  |
| 5. | Izvērtēt iespējas veidot muzeja piedāvājumu mērķgrupām arī ziemas sezonā. | 2019. gadā pasākums “Ziemassvētki Kalāčos”. Sadarbība ar vietējo folkloras kopu, latvisko tradīciju iedzīvināšanai lauku sētā. Plānots sagatavot izbraukuma programmas skolās un izstādes ārpus muzeja.  |
| 6. | Labot un precizēt ievadīto informāciju Nacionālā Muzeju krājuma kopkatalogā. | 2018. gada ziemā tika labota informācija NMKK atsūtītajam labojamo priekšmetu sarakstam.2020. gada aprīlī, maijā sākti labot dati kolekciju “Eduarda Veidenbauma un Kārļa Veidenbauma rokraksti” priekšmetiem.  |
| 7. | Kopā ar pašvaldību meklēt iespējas “Kalāču” ēkas rekonstrukcijai un jaunas ekspozīcijas veidošanai, piesaistot pieredzējušus nozares speciālistus.  | 2020. g. projekta pieteikums VKKF un iegūts finansējums jaunas ekspozīcijas satura un mākslinieciskās koncepcijas izveidei. |

# III PIELIKUMI

Pielikums Nr.1

## E. Veidenbauma memoriālā muzeja “Kalāči” krājuma darba politika 2020. – 2025. gadam

**Krājuma veidošanas mērķis:**

Vākt, saglabāt un popularizēt materiālus par izcilo personību Eduardu Veidenbaumu Latvijas kultūrvēsturē un par tagadējās novada teritorijas kultūrvēsturiskās attīstības tendencēm, radot novada iedzīvotājos izpratni un lepnumu par savu novadu.

**E. Veidenbauma memoriālais muzejs turpmākajos 5 gados izvirza šādus galvenos uzdevumus:**

1. Turpināt darbu pie krājuma priekšmetu ievadīšanas, digitalizācijas un informācijas labošanas NMKK informācijas sistēmā, izveidot tematisko kartotēku.

2. Nodrošināt E. Veidenbauma muzeja krājuma priekšmetu saglabāšanu.

3. Dokumentēt krājumu atbilstoši “Noteikumiem par Nacionālo muzeja krājumu”.

4. Uzsākt krājuma satura izvērtēšanu, veikt regulāras krājuma esības pārbaudes.

5. Papildināt krājumu, balstoties uz izstrādāto krājuma politiku un komplektēšanas pamatprincipiem; papildināt krājumu ar priekšmetiem, kas raksturo novada kultūrvēsturiskās attīstības tendences 19. -21. gs.

**Krājuma satura izvērtējums un prioritāšu noteikšana:**

E. Veidenbauma memoriālais muzejs “Kalāči” ir sabiedrībai pieejama, izglītojoša institūcija, kura savā darbībā vāc, glabā, pētī un popularizē materiālus par izcilo personību Eduardu Veidenbaumu un novada kultūrvēsturi.

E. Veidenbauma memoriālā muzeja krājums aptver laika posmu no 19. gs. līdz mūsdienām un ir atvērts nākotnes procesu dokumentēšanai.

Krājumā uz 2020. gada 1. janvāri ir 7914 vienības, tai skaitā pamatkrājumā – 5993.

Muzeja krājums tiek grupēts pēc priekšmetu veidiem:

* Rokraksti (Eduarda un Kārļa Veidenbaumu, Ed. Treimaņa-Zvārguļa rokraksti),
* Lietiskie priekšmeti (mēbeles, darbarīki, tekstīlijas utt.),
* Grāmatas,
* Fotogrāfijas,
* Atklātnes,
* Māksla (gleznas, afišas, notis, ielūgumi, zīmējumi, skices utt.),
* Preses izdevumi,
* Dokumenti (dažādi materiāli – atmiņas, manuskripti, iespieddarbi utt.)

E. Veidenbauma memoriālā muzeja “Kalāči” krājums ir veidojies 65 gadu laikā, sākot no 1958. gada, kad “Kalāčos” no Veidenbaumu dzimtas bija saglabājies tikai dzejnieka rakstāmgalds – veļas rullis, kas glabājās klētī kopā ar kolhoznieku mantām. Pirmais muzeja eksponāts bija Veidenbaumu dzimtas stelles. Muzeja darbinieki uzsāka mērķtiecīgu priekšmetu komplektēšanu, vāca visu, kam bija saskare ar Veidenbaumu dzimtu – mēbeles, atklātnes, grāmatas.

1960. gadā muzeja vadītāja Biruta Leite ( E. Veidenbauma māsas meita) atguva no Rūdolfa Egles radiniekiem pie viņiem glabātos Eduarda un Kārļa Veidenbaumu rokrakstus.

Šodien muzejā glabājas gandrīz visu Ed. Veidenbauma darbu izdevumi, kā arī nedaudzās dzejnieka personīgās mantas.

Muzejs savācis arī lielu daļu Liepas pagastā dzīvojušo latviešu rakstnieku Pāvila Rozīša un Eduarda Treimaņa-Zvārguļa darbu izdevumu.

1980-to gadu sākumā Eduarda Treimaņa-Zvārguļa dēls Normunds Treimanis atdeva muzejam tēva saraksti, ar kuru 1939. gadā ticis siltināts bišu strops. Muzeja krājums papildinājies par 500 vienībām.

Padomju Latvijā pastāvēja oficiāls Veidenbauma kults. Virkne dažādu kultūras un darba kolektīvu tika nosaukti viņa vārdā, arī kuģis. Muzejā tas viss radīja eksponātu plūsmu, kas tagad raksturo laikmetu.

1967. gadā tika nodibināta Veidenbauma literārā prēmija. Šodien vairāk kā 20 autoru ir saņēmuši šo balvu. Muzeja krājumam tiks pievienots tikai E. Veidenbauma literārās prēmijas laureāta darbs. Šādi krājums, turpinot tradīciju, tiks papildināts reizi divos gados, kad ir Ed. Veidenbauma literāras prēmijas piešķiršanas gads.

Galvenie **krājuma papildināšanas kritēriji** ir jauniegūto priekšmetu atbilstība muzeja profilam un misijai, un krājuma komplektēšanas politikai. Papildinot krājumu, tiek ņemta vērā priekšmetu zinātniskā, kultūrvēsturiskā un mākslinieciskā vērtība. Krājums pamatā tiek papildināts saistībā ar E. Veidenbaumu un viņa dzimtu 19. – 20. gadsimtā, kā arī jaunākajiem izdevumiem par E. Veidenbaumu, kuros ietilpst – grāmatas, bukleti, lugas, literāro vakaru programmas u.c. Tāpat krājuma papildināšana notiek ar materiāliem par Kārli Veidenbaumu, Ed. Treimani-Zvārguli, Pāvilu Rozīti u.c. novada kultūras un sabiedriskajiem darbiniekiem. Vēl krājumā tiek iekļauti materiāli par novada teritorijas nozīmīgākajām sabiedrības, kultūras un vēsturiskajām attīstības tendencēm 19. – 21. gs.

Ed. Veidenbauma memoriālā muzeja krājuma **papildināšanas metodes** būs dāvinājumi no privātpersonām vai juridiskām personām, iepirkumi priekšmetiem, kuriem iespējams pierādīt saistību ar E. Veidenbaumu un etnogrāfiskie priekšmeti, kas raksturo laikmetu vai novadu, kā arī novēlējumi, kas atbilst muzeja krājuma noteikumiem.

No muzeja krājuma būtu jāatsavina priekšmeti, kas neatbilst muzeja misijai un nav saistīti ar Veidenbaumu dzimtu vai novada kultūrvēsturi, kā arī ir stipri bojāti vai nozaudēti.

**Krājuma izmantošanas nosacījumi:**

1. Ekspozīcijas izveidošanai un papildināšanai un izstāžu iekārtošanai.
2. Muzeja izglītojošajā darbā - muzejpedagoģisko programmu, pasākumu, lekciju satura izveidošanai, konsultācijām. Programmu realizācijai tiek izmantotas krājuma priekšmetu kopijas vai atdarinājumi.
3. Zinātniski pētnieciskajam darbam:
* ar muzeja priekšmetiem, kas atrodas ekspozīcijā, var iepazīties muzeja darba laikā patstāvīgi vai muzeja darbinieka pavadībā,
* jebkurš interesents NMKK var iegūt informāciju par ievadītajiem krājuma priekšmetiem,
* ar neeksponētajiem priekšmetiem pētnieki un interesenti var iepazīties muzeja noteiktā darba laikā, iesniedzot rakstisku iesniegumu (uz speciālas veidlapas), kurā norāda pētījuma tēmu un priekšmeta izmantošanas mērķi,
* apmeklētāji un pētnieki ar muzeja priekšmetiem strādā tikai muzeja darba telpās muzeja darbinieka klātbūtnē. Ja iespējams aizstāt oriģinālpriekšmetu ar kopiju, darbam tiek izsniegta kopija,
* ar krājuma priekšmetiem var iepazīties muzeja darbinieki un citu institūciju pētnieki un speciālisti, novadpētnieki, skolēni un studenti, kas gatavo dažādus pētījumus, publikācijas presē un grāmatās, izstāžu plānus, referātus, lekcijas, lekciju konsultācijas, bakalaura un maģistra darbus, pētniecības projektus, informāciju reklāmai.
1. Deponēt iespējams jebkuru priekšmetu, ja tas neapdraud tā saglabāšanos un deponējuma ņēmējs spēj nodrošināt MK 2006. gada 21. novembra noteikumos Nr. 956 pielikumos Nr. 4 un Nr. 5 minētos saglabāšanas un eksponēšanas apstākļus.
2. Muzejs var atteikt iespēju apmeklētājiem vai pētniekiem iepazīties vai deponēt krājuma priekšmetu, ja:
* tas ir slikti saglabājies,
* tas ir eksponēts ekspozīcijā vai izstādē,
* tas atrodas konservācijā, restaurācijā vai labošanā,
* tas ir izdots ārpus muzeja,
* to izmantošanas mērķis neatbilst Krājuma noteikumu minētajiem mērķiem vai priekšmetam ir īpaši izmantošanas nosacījumi, kas fiksēti priekšmeta iegūšanas dokumentos,
* deponējuma ņēmējs nespēj nodrošināt MK 2006.gada 21. novembra noteikumos Nr. 956 pielikumos Nr.4 un Nr. 5 minētos saglabāšanas un eksponēšanas apstākļus,
* uz laiku liegt priekšmeta izmantošanas tiesības, ja apmeklētājs vai deponējuma ņēmējs ir bojājis priekšmetu vai pārkāpis deponējuma līgumā paredzētos deponēšanas noteikumus.

**Konservācija un restaurācija:**

Priekšmetu tīrīšanu veic muzeja apkopēja, kā arī muzeja vadītāja. Muzejā nav darbinieka, kas nodarbojas ar priekšmetu restaurāciju. Vadoties pēc priekšmetu unikalitātes un saglabātības pakāpes, tiek veidots labojamo, restaurējamo un konservējamo priekšmetu saraksts. Tiek slēgts darba līgums ar vietējiem amatniekiem, vai citu muzeju speciālistiem par priekšmeta restaurāciju. Muzeja vadītājs sagatavo projektu, lai iegūtu finansējumu restaurācijas darbu veikšanai.

**Krājuma darbā konstatētās problēmas un no situācijas izrietošās darbības prioritātes:**

1. Darbs ar muzeja krājumu nav pilnvērtīgs, jo trūkst cilvēkresursu.
2. Jāturpina darbs pie datu ievadīšanas un labošanas NMKK, lai arī esošo darbinieku noslogotības dēļ, veicot dažādus ikdienas pienākumus, šis darbs ir nepietiekami ātrs.
3. Atsevišķu krājuma priekšmetu restaurācija.
4. Krājuma papildināšana atbilstoši krājuma papildināšanas politikai.
5. Tematisko kartotēku izveide fotogrāfiju un atklātņu kolekcijām.
6. Uzsākt krājuma kolekciju satura izvērtēšanu, jo muzeja krājumā iekļauti muzeja virzienam neatbilstoši priekšmeti. Veikt regulāras esības pārbaudes.

**Paredzamie krājuma darba rezultāti:**

1. Nodrošināta muzeja krājuma pieejamība, ik gadu NMKK ievadot līdz 400 vienībām.
2. Nodrošināta krājuma saglabātība.
3. Papildināts krājums par aptuveni 30 vienībām gadā ar materiāliem saistītiem ar E. Veidenbauma mantojuma nozīmi un par viņa ģimenes, “Kalāču” un novada kultūras un vēstures tēmām.
4. Iesākta krājuma satura izvērtēšana.

**Darbības spēju uzlabošanas pasākumi turpmākajiem 5 gadiem:**

1. Pabeigt pamatkrājuma priekšmetu datu ievadi NMKK.
2. Iesākt krājuma priekšmetu izvērtēšanu.
3. Apgūt nepieciešamās zināšanas darbības uzlabošanai darbā ar krājumu, pieredzes apmaiņa ar citu muzeju darbiniekiem.
4. Papildu finansējuma gadījumā pieņemt darbā speciālistu darbam ar krājumu.

**Pielikums Nr.2**

## E. Veidenbauma memoriālā muzeja “Kalāči” pētniecības darba politika 2020. – 2025. gadam

**Muzeja pētniecības darba mērķis:**

Apzināt, pētīt un publiskot vēstures avotus par Eduarda Veidenbauma dzīvi, radošo mantojumu un viņa dzimtu, novada vēsturi un kultūru, īpaši izcilāko novadnieku ieguldījumu novada attīstībā, laika posmā no 19. – 21. gs., veicinot sabiedrības lokālpatriotismu.

**Pētniecības darba uzdevumi:**

1. Izveidot jaunu pastāvīgo ekspozīciju par Eduardu Veidenbaumu.
2. Katru gadu veidot krājuma izstādes muzejā un ārpus tā, vadoties pēc izstrādātā plāna.
3. Izveidot zinātniskā apraksta kartotēku.

**Pētnieciskā darba avoti:**

1. E. Veidenbauma memoriālā muzeja “Kalāči” muzeja krājums;
2. Novada esošo un bijušo iedzīvotāju personīgie arhīvi un atmiņas;
3. Latvijas Valsts vēstures arhīvā esošie avoti par Liepas pagastu;
4. Cēsu vēstures un mākslas muzeja un citos Latvijas muzeja krājumos un novada bibliotēku novadpētniecības materiālos esošie priekšmeti un informācija, kas saistīta ar pētniecības darba tēmām.

**Iespējamie pētnieciskā darba īstenotāji:**

E. Veidenbauma memoriālā muzeja darbinieki, profesionāļi, kas iesaistīti ekspozīcijas izveides projektā, augstskolu studenti (kursa darbi, bakalaura darbi, maģistra darbi), arī citi interesenti – filologi vai latviešu literāti, novadpētnieki, kas izmanto muzeja krājumu kā savu pētījumu avotu.

**Nozīmīgākās pētniecības darba tēmas:**

1. Eduarda Veidenbauma dzīve, radošais mantojums, viņa nozīme Latvijas kultūrvēstures veidošanās procesos, Veidenbaumu dzimta un “Kalāči”:

* E. Veidenbauma dzejas noraksti.
* Atklātnes ar E. Veidenbauma dzejas tekstiem.
* E. Veidenbauma dzejas nozīme dažādos laika periodos.
* Veidenbaumu dzimtas koks.
* “Kalāču” māju vēsture.

2. Izcilāko novadnieku, piemēram, Kārļa Veidenbauma, E. Treimaņa-Zvārguļa, Pāvila Rozīša u.c. Liepas pagasta literātu un kultūras darbinieku radošā mantojuma krājuma materiālu izpēte:

* Kārļa Veidenbauma dzīve, radošais mantojums.
* E. Treimaņa-Zvārguļa sarakste.

3. Krājuma materiālu izpēte par tagadējās novada teritorijas kultūrvēsturiskās attīstības tendencēm 19. – 21. gs.

**Pētniecisko darbu tēmu izvēli noteicošie faktori:**

1. Jaunas ekspozīcijas veidošana.
2. Ar novada kultūras dzīves aktualitātēm (notikumu, ievērojamu personu jubileju) saistītu izstāžu iekārtošana.
3. Ed. Veidenbauma, Kārļa Veidenbauma, Ed. Treimaņa – Zvārguļa, P. Rozīša dzīvi un literāro darbību raksturojošo krājuma priekšmetu īpatsvars muzeja krājumā.
4. Tēmas, kas aptver 20.gadsimta II pusi, ir pieejams daudzveidīgs avotu klāsts, kas glabājas muzejā, liepēniešu mājās, arhīvos: fotogrāfijas, dokumenti, priekšmeti, cilvēku atmiņas.

**Pētniecisko darbu veicinošie faktori:**

1. Sadarbības iestrādnes ar Priekuļu novada skolotājiem un bibliotekāriem.
2. Novada iedzīvotāju atsaucība un ieinteresētība E. Veidenbauma memoriālā muzeja darbībā.
3. Ar novada vēstures, kultūras un dabas izpēti saistītu pētījumu popularizēšana tematiskās pēcpusdienās vai citos pasākumos.

**Pētniecības darba un tā rezultātu novērtējums:**

Pēdējos gados nopietnāk pētīti krājuma materiāli par E. Veidenbaumu un viņa brāli Kārli, kā arī Kārļa Veidenbauma un E. Treimaņa-Zvārguļa sarakste. Muzeja materiāli izmantoti RMM izstādes “Eduards Veidenbaums - neiespējamais dzejnieks”, kā arī Viļa Daudziņa veidotās poētiskās lekcijas “Divi brāļi” satura veidošanā.

Krājuma izpēti sekmē jaunu muzejpedagoģisko programmu satura izveide.

Gandrīz nemaz nav apzināti un pētīti materiāli, kas stāsta par novada kultūrvēstures attīstības tendencēm, muzejā nav zinātniskā apraksta kartotēkas.

**Pētniecības darbā konstatētās problēmas un no tām izrietošās pētniecības darba prioritātes:**

Darbu apgrūtina nepietiekams kvalificētu darbinieku skaits un to mainība. Šobrīd pētniecības darbu veic muzeja vadītāja, kurai jāveic arī citi darba pienākumi, tāpēc nav iespējams veikt apjomīgus pētniecības darbus un tiem nepieciešams ilgāks laiks. Tāpēc tiek piesaistīti kvalificēti speciālisti, piemēram, jaunas ekspozīcijas izstrādei.

**Pētnieciskā darba prioritātes:**

1. Ar pētnieciskā darba tēmām saistīto krājuma priekšmetu izpēte, pieaicinot literatūras nozares speciālistus.

2. Ar pētnieciskajām tēmām saistīto avotu apzināšana Cēsu Vēstures un mākslas muzejā un RMM.

3. Zinātniskā apraksta kartotēkas izveidošana.

**Paredzamie pētniecības darba rezultāti:**

1. Jauna muzeja pamatekspozīcija.

2. Veikta ar pētnieciskajām tēmām saistīto krājuma priekšmetu izpēte.

3. Tematiski pasākumi un izstādes gan muzejā, gan vietējās bibliotēkās vai skolās,

jaunas muzejpedagoģiskās programmas, kas balstītas uz pētniecības rezultātu atspoguļošanu.

4. Ar pētījuma rezultātiem papildināti E. Veidenbauma memoriālā muzeja “Kalāči” krājuma priekšmetu apraksti NMKK, izveidota zinātniskā apraksta kartotēka.

**Darbības spēju uzlabošanas pasākumi 5 gadiem:**

1. Konsultēšanās ar speciālistiem RMM un Cēsu Vēstures un mākslas muzejā, vēsturniekiem, augstskolu mācību spēkiem.

2. Muzeja darbinieku kursu apmeklēšana pētniecības darba jomā.

3. Izpētes darba rezultātu publiskošana, iespiestu izdevumu sagatavošana un izdošana.

**Pētniecības darba plāns 2021. – 2026.gadam.**

|  |  |  |
| --- | --- | --- |
| **Uzdevums**  | **Aktivitāte**  | **Termiņš** |
| Sagatavot atbilstošu muzeja materiālu sarakstu, pētījumus par E. Veidenbaumu | Jaunas ekspozīcijas izveide | 2021.- 2022. |
| Izpētīt un atlasīt muzeja materiālus izstādēm un tematiskajām pēcpusdienām | Tēmu izpēte:“Ed. Treimanis-Zvārgulis un Veidenbaumi” | 2021. |
|  | “Kārlim Veidenbaumam -155” | 2020. |
|  | “Biruta Leite – “Kalāču” muzeja vadītāja” | 2022. (jūnijs) |
|  | “Augustam Jullam 150” | 2022. (decembris) |
|  | “Lielā un Mazā Ellīte (vai Liepas ciems – toreiz un tagad) fotogrāfijās” | 2023.  |
|  | “Pāvilam Rozītim – 135”  | 2024.  |
| Ievietot krājuma materiālus virtuālajā vidē | Tematiskās izstādes un konkursi, veltīti aktualitātēm, jubilejām | 2021. -2026.  |
| Izpētīt fotogrāfiju un pastkaršu kolekcijas | * Izveidota tematiskā kartotēka krājuma fotogrāfiju un pastkaršu kolekcijām;
* Krājuma materiālu publikācija, veltīta E. Veidenbauma 155. dzimšanas dienai” vai muzejam “Kalāči”
 | 2021. – 2026. 2020., 2024.  |

**Pielikums Nr. 3.**

## E. Veidenbauma memoriālā muzeja “Kalāči” komunikācijas darba politika

## 2020.- 2025. gadam

**Komunikācijas darba mērķis un uzdevumi:**

Balstoties pētījumos, aktualizēt E. Veidenbauma radošo mantojumu un novada kultūrvēsturisko mantojumu mūsdienu apmeklētājam, veidojot muzeju kā sabiedrību izglītojošu, radošās domas, kultūras, dzejas un radošo industriju pulcēšanās, izglītošanās un kvalitatīvu brīvā laika pavadīšanas vietu.

**Politikas uzdevumi:**

1. Sadarbojoties ar dažādu specialitāšu māksliniekiem, veidot daudzveidīgus, atraktīvus muzeja pasākumus visplašākajam apmeklētāju lokam, kas vērsti uz sabiedrības izglītošanu par E. Veidenbaumu un viņa radošo personību, un apmeklētāju radošajām izpausmēm.
2. Popularizēt novada vēsturi, uzsverot tās kultūrvēsturisko mantojumu.
3. Veidot muzeja apmeklētāju vajadzībām piemērotus izglītojošus piedāvājumus, kas vērsti uz sabiedrības izglītošanu un kvalitatīvu brīvā laika pavadīšanu.
4. Nodrošināt informācijas sniegšanu sabiedrībai par muzeja piedāvātajiem pasākumiem.
5. Sadarbojoties ar Priekuļu novada kultūras iestādēm, palielināt muzeja mērķauditoriju, popularizēt muzeja darbību, piedāvājot aktivitātes ārpus muzeja, un radīt iedzīvotājiem interesi par sava novada kultūrvēsturi, iesaistot viņus savas dzimtas, mājas, apkārtnes apzināšanā un izpētē.

Muzeja komunikācijas darba norises plāno un organizē muzejpedagogs, sadarbībā ar muzeja vadītāju.

**I Ekspozīcijas un izstādes**

 Ekspozīciju un izstāžu darba mērķis ir atklāt E. Veidenbauma personības un daiļrades mantojuma unikalitāti, radīt priekšstatu, interesi un lepnumu par novada kultūrvēsturiskajām norisēm 19. – 21. gadsimtā.

 **Ekspozīcijas un izstāžu veidošanas uzdevumi:**

1. Eksponēt un popularizēt muzeja krājuma priekšmetus.
2. Veicināt vispārizglītojošo skolu skolēniem noteiktu mācību tēmu apgūšanu.
3. Papildināt novada kultūras pasākumus: Izstādi popularizēt ar atklāšanas pasākumu vai tematisko pēcpusdienu.
4. Iesaistīt Priekuļu novada iedzīvotājus muzeja darbībā un novada kultūrvides veidošanā.

**Tematiskās izstādes** iepazīstina muzeja apmeklētājus ar Priekuļu novada kultūrvēstures nozīmīgākajiem notikumiem un personām.

**Mākslas izstādes** popularizē muzeja apmeklētājiem Priekuļu novada, bijušo un esošo liepēniešu, Cēsu mākslinieku un citu novadu iedzīvotāju darbus, ja iespējams, piesaistot arī profesionālus māksliniekus, Mākslas akadēmijas un mākslas skolu audzēkņus.

**Ekspozīcijas** nodrošina krājuma kolekciju pieejamību un informatīvi bagātina izglītojošās nodarbības.

**Iekārtotas ekspozīcijas:**

* Muzeja dzīvojamā ēkā - “Ed. Veidenbaums – dzejnieks 19. gadsimtā” – informācija par dzejnieka biogrāfiju, literāro mantojumu, ģimeni.
* Izstāžu zālē - “Vidzemes lāžu kolekcija” – eksponētas dažādas Vidzemes novada pūra lādes, no kurām lielākā daļa deponētas no Cēsu Vēstures un mākslas muzeja krājuma.
* Izstāžu zālē - “Etnogrāfiskie priekšmeti” – aplūkojami dažādi 19. gs. beigu un 20. gs. sākuma darbarīki un saimniecībā izmantojami priekšmeti, arī daļēji no Cēsu Vēstures un mākslas muzeja krājuma.
* Dzīvojamās ēkas nerestaurētajā daļā - RMM darbinieku veidota izstāde “Eduards Veidenbaums – neiespējamais dzejnieks”.

**Ekspozīcijas un izstāžu veidošanas galvenos principus nosaka:**

1. Muzeja misija.
2. Muzeja stratēģiskie mērķi.
3. Muzeja krājuma saturs.
4. Muzeja tehniskais nodrošinājums.
5. Sabiedrības un sadarbības partneru intereses.

**Eksponējamo priekšmetu avoti:**

1. Ed. Veidenbauma memoriālā muzeja krājuma priekšmeti un to kopijas.
2. Deponējumi no citiem Latvijas muzejiem, senlietu krātuvēm u.c. kultūras iestādēm.
3. Privātpersonu kolekcijas.

**Ekspozīcijas un izstāžu veidotāji:**

1. Ed. Veidenbauma memoriālā muzeja darbinieki.
2. Speciālisti no Rīgas RMM un LNB.
3. Ed. Veidenbauma memoriālā muzeja sadarbības partneri – kultūras un izglītības iestādes, novadpētnieki.
4. Ceļojošo izstāžu autori no citiem Latvijas muzejiem.

**Muzeja ārējie resursi:**

1. Arhīvu un bibliotēku speciālisti.
2. Priekuļu novada domes speciālisti.
3. Priekuļu novada kultūras un izglītības speciālisti.
4. Masu mediju pārstāvji.

**Iekārtas un aparatūra:**

1. Izstāžu un reklāmas veidošanai izmanto digitālo fotoaparātu, skeneri, printeri, datoru projektoru.
2. Apmeklētājiem tiek piedāvāta ekskursija ar audiogidu.

**Finansējuma avoti ekspozīcijas, izstāžu veidošanā:**

1. Pašvaldības piešķirtais muzeja budžets.
2. VKKF u.c. finansējums.

**Ekspozīciju novērtējums:**

 Pamatekspozīcija veidota pēc hronoloģijas principa, atklājot galvenos dzīves un daiļrades faktus un notikumus, piedāvājot apskatei memoriālos un arī laikmetu raksturojošus priekšmetus. Tie izraisa vislielāko apmeklētāju interesi. Ekspozīcija paredzēta pamatskolas vecāko klašu un vidusskolas skolēniem, kā arī interesentiem par latviešu literatūru un personībām, ģimenēm ar bērniem, lai gan pirmsskolas vecuma bērniem nav atbilstošu aktivitāšu. Gan pie ēkām, gan ekspozīcijā izvietota informācija latviešu valodā. Pēc vajadzības ir pieejams ekspozīcijas saturs un priekšmetu saraksts arī 2 svešvalodās.

Vēlams ir muzeja darbinieka stāstījums apskates laikā, kas ļauj labāk iepazīt dzīvi un personības, priekšmetus, to pielietojumu, atklāj interesantus stāstus, ko apmeklētājiem labāk patīk klausīties. Pieejams audiogids latviešu valodā.

Ekspozīcijas dizains ir tradicionāls, tāpēc, pieaicinot speciālistus, ir iesākts darbs pie jaunas ekspozīcijas sagatavošanas, kurā būtu vairāk interaktīvu, video un audio materiālu.

**Ekspozīciju darba problēmas:**

Ekspozīcija par E. Veidenbaumu ir vizuāli un saturiski novecojusi, bez interaktīviem elementiem, nav interesanta gados jauniem apmeklētājiem. Būtu nepieciešams arī pārdomāt izvietojumu, informācijas izvietošanu, apgaismojuma papildināšanu izstāžu zāles ekspozīcijās.

**Ekspozīciju darba prioritātes:**

1. Sagatavot jaunu ekspozīciju par E. Veidenbaumu un viņa vietu literatūrā un kultūrvēsturē. To iecerēts atklāt 2022. gada pavasarī, dzejnieka 155. jubilejas gadā. Pirmā posma realizēšanai jau saņemts finansiāls atbalsts no VKKF, atlikusī summa tiek segta no budžeta līdzekļiem.
2. Saturiski, mākslinieciski un informatīvi pilnveidot izstāžu zālē esošās ekspozīcijas, īpaši bērniem saprotamāk akcentējot 19. gs. zemnieku dzīvesveidu.
3. Veidot novada iedzīvotājus interesējošas izstādes par kultūrvēsturiskām personām vai notikumiem tuvākā apkārtnē.

**Paredzamie ekspozīciju darba rezultāti:**

1. Jauna ekspozīcija par E. Veidenbaumu, veltīta viņa 155. dzimšanas dienai.

2. Vizuāli uzlabotas un saturiski papildinātas ekspozīcijas par lādēm un darbarīkiem 19.-20.gs.

**Darbības spēju uzlabošanas pasākumi 5 gadiem:**

1. Sadarbība ar ekspozīciju veidošanas profesionāļiem.
2. Projektu sagatavošana ekspozīcijas finansējuma nodrošināšanai.
3. Pieredzes apmaiņa ar citu muzeju darbiniekiem.

**II Darbs ar apmeklētājiem**

**Izglītojošā darba mērķis:**

Interesantā un radošā veidā radīt izpratni un aktualizēt informāciju par dzejnieku E. Veidenbaumu, viņa laikabiedriem, “Kalāču” mājām un dzīvi lauku sētā 19. gs. beigās.

Izglītojošā darba veikšanai tiek izmantotas ekspozīcijas, izstādes un muzeja krājums.

 Izglītojošā darba mērķgrupas:

* Apkārtējo novadu un Priekuļu novada vispārizglītojošo skolu un Liepas pagasta pirmsskolas iestādes audzēkņi.
* Pensionāru grupas.
* Individuālie apmeklētāji – pieaugušie.
* Ģimenes ar bērniem.
* Interešu grupas.

**Telpas:**

1. Ed. Veidenbauma memoriālā muzeja izglītojošā darba aktivitātes galvenokārt tiek organizētas muzeja izstāžu zālē un bibliotēkas telpā, kā arī muzeja pagalmā, dažreiz vairākās vietās muzeja teritorijā.
2. Izstāžu un ekspozīciju zāles tiek piemērotas muzeja izglītojošā darba aktivitātēm.
3. Muzeja pasākumi, kuri sakrīt ar labiem laika apstākļiem, galvenokārt noris zem klajas debess, labiekārtotā muzeja pagalmā.

**Izglītojošā darba formas:**

* 1. **Muzejpedagoģiskās programmas:**

Esošās muzejpedagoģiskās programmas izstrādātas pirmsskolas un skolas vecuma bērniem, vadoties pēc latviešu valodas un literatūras, vēstures, sociālo zinību, dabas zinību, audzināšanas mācību stundu programmām, jau bērnībā radot interesi par izcilo personību, dzejnieku Eduardu Veidenbaumu, viņa dzeju un nozīmību kultūrvides veidošanā Priekuļu novadā un Latvijā.

Programmas: “Kas ir dzejnieks un dzeja?”, “Ed. Veidenbauma dzīve un literārā darbība” un “Ed. Veidenbauma dzīve lauku sētā 19. gadsimtā” tiek piedāvātas iniciatīvas Latvijas “Skolas soma” ietvaros.

Vēl muzejā tiek piedāvātas programmas: “Bēniņu stāsti”, “Koki “Kalāču” sētā”, “Eduarda un Kārļa piedzīvojumi “Kalāčos””, “Ed. Veidenbauma memoriālais muzejs “Kalāči””, “Dzejnieks E. Veidenbaums, viņa dzejas motīvi un īpatnības”, “Muzikālais Veidenbaums”, “Eduards Veidenbaums – neiespējamais dzejnieks”. Jebkura vecuma grupām piedāvājam orientēšanās spēli muzeja teritorijā “Meklējot Veidenbaumu”.

Plānots izstrādāt viktorīnas tipa nodarbību par dzejnieku, izbraukuma nodarbību par E. Veidenbaumu uz vietas skolās, svētku svinēšanu muzejā.

Ar piedāvātajām programmu tēmām tiek iepazīstināti skolotāji izsūtot prezentācijas materiālus uz tuvāko novadu skolām, arī tiekoties klātienē un piedaloties semināros.

* 1. **Pasākumi:**

Lai popularizētu muzeja pieejamību un komunikāciju ar sabiedrību, E. Veidenbauma memoriālais muzejs piedāvā dažāda rakstura tematiskos pasākumus, sarīkojumus un tikšanās ar ievērojamām personībām, vietējiem amatiermākslas kolektīviem.

Ikgadējie pasākumi:

* Eduarda diena jeb Dzejas un mūzikas diena – notiek maija pēdējā svētdienā.
* E. Veidenbauma dzimšanas diena – oktobra pirmajā svētdienā.
* Muzeju nakts – maija trešajā sestdienā.

Informācija par izstāžu un pasākumu norisi tiek atspoguļota reģionālajos un novada masu medijos, kā arī internetā – Facebook, Twitter, Draugiem.lv un Instagram kontos, mājas lapas [www.priekuli.lv](http://www.priekuli.lv) sadaļā Muzejs tiek atspoguļota un atjaunota aktuālā informācija. Notiek komunikācija arī ar e-mediju portāliem.

Jau 9 gadus muzejs aktīvi piedalās starptautiskā akcijā “Muzeju nakts”, par ko aizvien vairāk interesējas vietējie iedzīvotāji. Jau 2 gadus muzejs piedalās Gaujas nacionālā parka rīkotajās Ceļotāju dienās septembra sākumā, piedāvājot atbilstošas programmas.

* 1. **Radošās darbnīcas:**

Kultūras pasākumu ietvaros tiek organizētas radošās darbnīcas, kurās interesenti apgūst praktiskas prasmes un iemaņas, kā arī gūst pozitīvas emocijas un attīsta radošās prasmes. Radošās darbnīcas piesaista un paplašina muzeja pastāvīgo apmeklētāju loku.

* 1. **Konsultācijas**

Muzeja speciālisti, atbilstoši savai kompetencei, sniedz konsultācijas par muzeja krājumā esošiem priekšmetiem, Eduardu Veidenbaumu un viņa radošo darbību, Veidenbaumu dzimtu, Priekuļu novada vēsturi.

* 1. **Ekskursijas**

Tiek piedāvātas ekskursijas “Par E. Veidenbauma dzīvi, viņa radošo personību un daiļradi, Veidenbaumu ģimeni un “Kalāčiem”” speciālistu pavadībā pa visām 4 muzeja ēkām – dzīvojamā māja, stallis, klētiņa un melnā pirts, apskatot unikālu Valsts nozīmes kultūras pieminekli – Liepas “Kalāčus”.

**Izglītojošā darba novērtējums:**

Muzejs atvērts no 15. maija līdz 15. oktobrim no plkst. 10:00 līdz 17:00, brīvdiena – pirmdiena.

Muzejs piedāvā ekskursijas un programmas par E. Veidenbauma dzīvi un literāro darbību “Kalāčos”, cenšoties pielāgoties auditorijas interesēm, zināšanām, vecumam, laikam. Grupu ekskursijas tiek iepriekš pieteiktas pa telefonu, individuālie apmeklētāji tiek pieņemti arī bez iepriekšējas saskaņošanas. Ja nepieciešams, arī ārpus darba laika.

Muzeja apmeklētājam ir pieejams ekspozīciju apraksts latviešu un arī angļu valodā. Gida pakalpojumi iespējami latviešu, angļu, krievu valodās.

Pēc muzeja apmeklējuma ekskursantiem ir iespēja pavadīt laiku un papusdienot vai sarīkot pikniku muzeja teritorijā izveidotajā lapenē. Pie muzeja ieejas ir ierīkota uzbrauktuve, kas atvieglo iekļūšanu muzejā cilvēkiem ar kustību traucējumiem vai vecākiem ar bērnu ratiņiem.

Pie muzeja ir auto stāvvieta un velosipēdu statīvs.

Muzeja izstāžu zāli, bibliotēku un piknika vietu privātpersonām un juridiskām institūcijām iespējams iznomāt.

Plānots izbūvēt tualetes iekštelpās, kas būtu piemērotas cilvēkiem ar pārvietošanās grūtībām.

**Izglītojošā darba problēmas un prioritātes**

**Problēmas:**

1. Muzeja sezonalitāte un rudeņos telpu temperatūra nepiemērota nodarbību organizēšanai.
2. Moderno tehnoloģiju nepietiekamība izglītojošo programmu veidošanā un norises realizēšanā.

**Prioritātes:**

Sadarbība ar Priekuļu vidusskolu, Liepas pamatskolu un citām vispārizglītojošām skolām, jauniešu centru “Apelsīns”, kā arī ar apkārtējo novadu jaunatnes organizācijām.

**Paredzamie izglītojošā darba rezultāti:**

1. Radīta lielāka interese par muzeja ekspozīcijām un izglītojošām programmām.
2. Veicināta jauniešu iesaiste muzeja pasākumu organizēšanā, projektu realizēšanā un radošajās aktivitātēs.
3. Veidojot atbilstošu piedāvājumu (programmas, darba lapas, spēles, pasākumi, diskusijas), piesaistītas jaunas mērķgrupas (mājmācībā esošie bērni, radošo nometņu dalībnieki, dziesminieki, jaunie autori, ārzemju tūristi (no Igaunijas), jauniešu centru dalībnieki)

**Darbības spēju uzlabošanas pasākumi 5 gadiem:**

1. Kursi, semināri, pieredzes apmaiņas muzeja speciālistu kvalifikācijas paaugstināšanai.
2. Moderno tehnoloģiju ieviešana izglītojošo programmu veidošanā un norises realizēšanā.
3. Maksimāla muzeja speciālistu izglītošana moderno tehnoloģiju pielietošanā un tehnoloģiju piedāvāto iespēju izmantošana muzeja darbā.

**III Muzeja mārketings**

**Muzeja mārketinga mērķis:**

Veicināt muzeja atpazīstamību un pieejamību, piesaistīt iespējami plašāka sabiedrības loka interesi par muzeja pakalpojumiem.

 **Mārketinga darba raksturojums:**

Muzejs vēlas parādīt sevi kā unikālu kultūrvides vietu, kas sevī apvieno iespēju pabūt lauku sētas atmosfērā pie dabas, aizbēgt no pilsētas trokšņa un burzmas un iegūt jaunas zināšanas par E. Veidenbauma unikālo personību un daiļradi un novada kultūras vēsturi, iedvesmoties un gūt pozitīvas emocijas notiekošajos pasākumos, diskutēt, paust viedokli par sabiedrības aktualitātēm.

**Aktivitātes, kas piesaista muzeja apmeklētājus un atbalstītājus:**

Muzeja speciālisti piedalās pašvaldības, izglītības un kultūras iestāžu rīkotajos pasākumos, kuru laikā informē izglītības iestāžu pārstāvjus par aktualitātēm muzeja pedagoģisko programmu piedāvājumā. Tiek izvietota vizuālā reklāma un karte pagasta, novada un dažādu iestāžu informācijas stendos, kā arī:

1. Labvēlīga cenu politika.
2. Bezmaksas apmeklējums:

a) pirmsskolas vecuma bērniem;

b) I un II gr. Invalīdiem;

c) bāreņiem un bez vecāku aprūpes palikušiem bērniem;

d) valsts un pašvaldību muzeju darbiniekiem;

e) Priekuļu novada oficiālajām delegācijām;

f) gandrīz visu pasākumu un akciju laikā – visiem muzeja apmeklētājiem.

3. Regulāra kontaktu uzturēšana ar sadarbības partneriem, vietējās kopienas dalībniekiem.

4. Jaunu kontaktu veidošana.

5. Informācija interneta mājas lapā: [www.priekuli.lv/kulturas-iestades/muzejs](http://www.priekuli.lv/kulturas-iestades/muzejs); sociālajos saziņas tīklos Draugiem.lv, Facebook.com, Twitter.com, video YouTube kanālā.

6. Informācija par muzeja darbību un pasākumu afišas Priekuļu novada avīzē, arī Cēsu novada laikrakstā “Druva”.

7. Bezmaksas muzeja buklets un atklātnītes.

8. Reizē ar muzeja ekspozīcijas izstrādi, 2020. gadā paredzēts izstrādāt arī muzeja vizuālo identitāti.

**Mārketinga darba problēmas:**

1. Muzeja apmeklētāji nelabprāt aizpilda aptaujas lapas par muzeja apmeklējumu, tāpēc ir nepietiekama sabiedrības vēlmju izpratne par muzeja darbību.
2. Nesistemātisks darbs muzeja popularizēšanai sociālajos tīklos un mājas lapās.
3. Trūkst vienota vizuālā tēla.

**Mārketinga darba prioritātes:**

1. Veikt apmeklētāju anketēšanu.
2. Izveidot vienotu muzeja vizuālo tēlu.
3. Ar regulāru informāciju popularizēt muzeja aktivitātes sociālajās vietnēs.
4. Turpināt esošās un radīt jaunas tradīcijas - veidot netradicionālus pasākumus jaunu apmeklētāju piesaistei, uzrunāt jaunas interešu grupas.
5. Veidot piemērotu vidi un aktivitātes dažādām sabiedrības grupām (bērni, pensionāri u.c.).

 **Paredzamie mārketinga darba rezultāti turpmākajos 5 gados:**

1. Mērķauditorijas izpētes rezultātā būs izveidots mārketinga stratēģijas plāns.

2. Tiks izveidota muzeja vizuālā identitāte.

**Darbības spējas uzlabošanas pasākumi 5 gadiem:**

1.Tiks uzlabotas muzeja darbinieku zināšanas veiksmīga mārketinga darba veikšanai.

2. Projektu izstrāde un speciālistu piesaiste jaunu, inovatīvu ideju realizēšanai.

**Komunikācijas darba plāns 2020. – 2025. gadam.**

|  |  |  |
| --- | --- | --- |
| **Uzdevums**  | **Aktivitātes**  | **Termiņš** |
| Radīt iespēju apmeklētājiem iepazīt E. Veidenbauma dzīvi un daiļradi | Jauna pamatekspozīcija par E. Veidenbaumu; | 2021.- 2022. |
| Popularizēt Priekuļu novada kultūrvēsturisko mantojumu – cilvēkus, vietas, notikumus - un muzeja krājuma materiālus gan muzejā, gan interneta vietnēs | Izstādes muzejā un ārpus muzeja par Kārli Veidenbaumu, Birutu Leiti, Augustu Jullu, Pāvilu Rozīti un Liepas pagasta skaistākajām vietām. | 2020.-2025.  |
| Rosināt iepazīt mākslas dzīves attīstību un veicināt radošuma izpausmes jauniešu vidū  | Dažādu novada vai Latvijas mākslinieku gleznu vai fotogrāfiju, skolēnu radošo darbu izstādes.  | 2020. – 2025. |
| Raisīt interesi par muzeju, rīkojot dažāda veida radošus, izglītojošus un izzinošus pasākumus | 1. Izglītojošas programmas uz jaunās ekspozīcijas bāzes, izbraukumiem uz skolām.
2. Radošie konkursi vai pasākumi skolu jauniešiem.
3. Tematiski pasākumi:
* Eduarda diena (Dzejas un mūzikas svētki),
* E. Veidenbauma dzimšanas diena,
* “Muzeju nakts” pasākums,
* Ceļotāju dienas Liepā un GNP,
* Dzejas dienas skolu jauniešiem,
* Gadskārtu ieražu svētki un amatu prasmes lauku sētā.
 | 2020. – 2025. |
| Veidot muzeja pakalpojumus, izzinot sabiedrības vajadzības | * Organizēt jauniešu centru un skolēnu “Ideju Talkas”,
* Sagatavot aptaujas anketas,
* Veikt anketu izplatīšanu,
* Apkopot un analizēt “Ideju talku” un anketu rezultātus,
* Noteikt nepieciešamās izmaiņas muzeja darbības uzlabošanai
 | 2020. - 2025.  |
| Vairot muzeja pieejamību  | * Turpināt popularizēt muzeja piedāvājumu plašsaziņas līdzekļos (mājas lapā, internetvietnēs, vietējās avīzēs),
* Izmantot vizuālo reklāmu (afišas, informācijas lapas, ielūgumi),
* Sūtīt elektronisku informāciju mērķgrupām par muzeja aktualitātēm,
* Veikt apgaismojuma un informācijas uzlabojumus izstāžu zālē,
* Turpināt uzturēt skaistu un sakoptu lauku sētas vidi.
 | 2021. -2025.  |